62020TO0448(01)_INF
Διάταξη του Γενικού Δικαστηρίου (όγδοο πενταμελές τμήμα)της 14ης Μαΐου 2025 –BPCE κ.λπ. κατά ΕΣΕ (Εκ των προτέρων εισφορές για το 2020)
(Υπόθεση T‑448/20)
«Οικονομική και νομισματική ένωση – Τραπεζική ένωση – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων (ΕΜΕ) – Ενιαίο Ταμείο Εξυγίανσης (ΕΤΕ) – Απόφαση του ΕΣΕ σχετικά με τις εκ των προτέρων εισφορές για το 2020 – Άρθρο 70, παράγραφος 2, του κανονισμού (ΕE) 806/2014 – Προσφυγή προδήλως βάσιμη – Περιορισμός των διαχρονικών αποτελεσμάτων της διάταξης»
1.
Προσφυγή ακυρώσεως – Προσφυγή κατά απόφασης – Σιωπηρή ανάκληση της προσβαλλόμενης απόφασης κατά τη διάρκεια της δίκης – Ανάκληση που παράγει αποτελέσματα ισοδύναμα με εκείνα ακυρωτικής απόφασης – Προσφυγή η οποία κατέστη άνευ αντικειμένου – Κατάργηση της δίκης
(Άρθρο 263 ΣΛΕΕ)
(βλ. σκέψη 20)
2.
Ένδικη διαδικασία – Αιτήματα του δικογράφου – Προσαρμογή τους κατά τη διάρκεια της δίκης – Απόφαση που τροποποιεί κατά τη διάρκεια της δίκης την προσβαλλόμενη απόφαση – Προσαρμογή των αιτημάτων και των αρχικών ισχυρισμών – Επιτρέπεται – Προϋποθέσεις
(Κανονισμός Διαδικασίας του Γενικού Δικαστηρίου, άρθρο 86)
(βλ. σκέψεις 24-26)
3.
Οικονομική και νομισματική πολιτική – Οικονομική πολιτική – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων – Εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Ετήσιο ανώτατο όριο του συνολικού ποσού των επιμέρους εισφορών στο ΕΤΕ, καθορισθέν στο 12,5 % του τελικού επιπέδου-στόχου – Πεδίο εφαρμογής – Εφαρμογή κατά τη διάρκεια της αρχικής περιόδου
(Κανονισμός 806/2014 του Ευρωπαϊκού Κοινοβουλίου και του Συμβουλίου, άρθρο 70 § 2, εδ. 1 και 4)
(βλ. σκέψη 47)
4.
Οικονομική και νομισματική πολιτική – Οικονομική πολιτική – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων – Εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Ετήσιο ανώτατο όριο του συνολικού ποσού των επιμέρους εισφορών στο ΕΤΕ, καθορισθέν στο 12,5 % του τελικού επιπέδου-στόχου – Περιεχόμενο – Μη υπέρβαση του ορίου αυτού από το Ενιαίο Συμβούλιο Εξυγίανσης (ΕΣΕ) – Κριτήρια εκτίμησης – Δυναμική προσέγγιση του τελικού επιπέδου-στόχου
(Κανονισμός 806/2014 του Ευρωπαϊκού Κοινοβουλίου και του Συμβουλίου, άρθρα 69 § 1 και 70 § 2, εδ. 1 και 4)
(βλ. σκέψη 48)
Διατακτικό
Το Γενικό Δικαστήριο διατάσσει:
1)
Ακυρώνει την απόφαση SRB/ES/2022/80 του Ενιαίου Συμβουλίου Εξυγίανσης (ΕΣΕ), της 7ης Δεκεμβρίου 2022, σχετικά με τον υπολογισμό των εκ των προτέρων συνεισφορών στο Ενιαίο Ταμείο Εξυγίανσης (ΕΤΕ) για το 2020, κατά το μέρος που αφορά την BPCE και τις λοιπές προσφεύγουσες των οποίων οι επωνυμίες παρατίθενται στο παράρτημα της διάταξης.
2)
Τα αποτελέσματα της απόφασης SRB/ES/2022/80 κατά το μέρος που αφορά την BPCE και τις λοιπές προσφεύγουσες των οποίων οι επωνυμίες παρατίθενται στο παράρτημα της διάταξης διατηρούνται σε ισχύ έως ότου το ΕΣΕ λάβει τα μέτρα που απαιτούνται για την εκτέλεση της παρούσας διάταξης τούτο δε εντός εύλογου χρονικού διαστήματος το οποίο δεν μπορεί να υπερβαίνει τους έξι μήνες από την ημερομηνία κατά την οποία η παρούσα διάταξη θα καταστεί αμετάκλητη.
3)
Το ΕΣΕ φέρει, πέραν των δικαστικών εξόδων του, τα δικαστικά έξοδα στα οποία υποβλήθηκαν η BPCE και οι λοιπές προσφεύγουσες των οποίων οι επωνυμίες παρατίθενται στο παράρτημα της διάταξης.
4)
Το Ευρωπαϊκό Κοινοβούλιο, το Συμβούλιο της Ευρωπαϊκής Ένωσης και η Ευρωπαϊκή Επιτροπή φέρουν τα δικαστικά έξοδά τους.